《还彭泽山中早发》
南北朝·张正见

摇落山中曙，秋气满林隈。
萤光映草头，鸟影出枝来。
残星避日尽，断霞逐风开。
空返陶潜县，终无宋玉才。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。